อั้ม แง้มให้ลุ้นมีคนคุยแต่ไม่เฉลยว่าใคร
เจ็บกับความรักมาเยอะขอค่อยเป็นค่อยไป,จู่ๆลงรูปหัวใจสีชมพูใหญ่เบ้อเร่อในอินสตาแกรมส่วนตัว จนมีเพื่อนๆตกอกตกใจเข้าไปคอมเมนต์นางเอกซุปตาร์ อั้ม-พัชราภา ไชยเชื้อ รัวๆว่า กำลังอินเลิฟเหรอ? กับใคร? แล้วจากนั้นก็มีข่าวว่า อั้ม ไปดินเนอร์กับหนุ่มไฮโซ จิมมี่-อัครวินทร์ เตชะอุบล จนหลายคนโฟกัสไปที่ความสัมพันธ์ของหนุ่มสาวคู่นี้ทันที ล่าสุดเจอ อั้ม มาร่วมงาน OneSiam World Fashion Destination Unlimited Boundaries ที่ศูนย์การค้าสยามพารากอน เลยถามว่า ที่ลงรูปหัวใจเหมือนอินเลิฟคือยังไง? ไม่ใช่ค่ะ แค่ลงรูปคั่นเฉยๆ เพื่อจะลงรูปต่อไป ไม่มีอินเลิฟค่ะ คนเลยจับตามองความสัมพันธ์เรากับไฮโซจิมมี่อีกครั้ง? รู้จักกันนานแล้วค่ะ ก็ไปกินข้าวกันปกติ ไม่มีอะไรค่ะ หลังๆมีรูปเจอกันบ่อย เหมือนไปดินเนอร์? ก็ไม่บ่อยนะคะ แต่ว่าก็เจอกันบ้าง เพราะว่าจิมมี่เปิดร้าน เราก็ไปให้กำลังใจ เพื่อนๆทุกคนก็ไป จริงๆรู้จักกันนานหลายปีแล้วนะคะ แต่ก็มีช่วงที่หายแล้วก็เจอบ่อย แล้วก็หายกันไป เค้าไม่ได้มีท่าทีว่าจีบเรา? ก็ไม่มีนะคะ,ตอนนี้ยังโสดสนิท? ก็มีคุยๆค่ะ เห็นว่าเพื่อนๆเรามีแอบเชียร์? จิมมี่เหรอคะ เค้าก็เข้ากับเพื่อนอั้มได้ดีค่ะ มีน้องมายูเป็นกามเทพให้คู่เรา? อุ้ย มายูยังเด็กอยู่เลย ไม่ใช่ค่ะ (ยิ้ม) มีใครเข้าตาเราบ้างรึยัง? ไม่ค่อยอยากจะคิดเรื่องหัวใจเนอะ เพราะว่าอักเสบมาเยอะแล้ว ก็ค่อยๆเป็นค่อยๆไปค่ะ ไม่เร่งรีบ? จะอายุ 40 ปีแล้วไม่เร่งแล้วอ่ะ มันเลยแล้วค่ะ (หัวเราะ) แฟนคลับก็อยากให้เรามีแฟน? อั้มก็อยากมีแต่บางทีก็ไม่อยากมีค่ะ อั้มเฉยๆ เพื่อนๆหวงเรามากขึ้นมั้ยถ้าให้มีต้องเจอดีที่สุด? เพื่อนอั้มในกลุ่มไม่ค่อยมีใครมีแฟน อั้มก็ไม่ได้เหงาอะไร อาจจะมีแอบเหงาบ้างเป็นบางวัน ก็ไม่บ่อย ไม่ได้ซีเรียสตั้งแต่ไหนแต่ไรอยู่แล้วใช่มั้ย? จริงๆตอนนี้ไม่ค่อยอยากพูดเรื่องความรักเท่าไหร่ด้วย ถ้าจะมีก็ดี ถ้าไม่ดีก็ต้องค่อยๆดูไปค่ะ,แต่มีคนคุยๆอยู่ใช่มั้ย? มีค่ะ แต่ไม่ใช่จิมมี่? ก็มีละกันค่ะ ไม่ค่อยอยากพูดเรื่องนี้เท่าไหร่เนอะ เราเป็นผู้หญิง (หัวเราะ) รอชัวร์ก่อน? ใช่ค่ะ รอให้เราได้รู้จักกัน ทำความรู้จักกันก่อน เพราะบางทีตัวอั้มเองก็เป็นคนเข้าใจยาก ก็ยากจะมีคนเข้าใจ กลัวคนไปสืบมั้ยพอบอกว่ามีคนคุยแล้ว? ไม่กลัวค่ะ ไปไหนอั้มไม่ได้ปิดบังนะ แต่แค่อั้มรู้สึกว่าเราไม่จำเป็นต้องพูดแล้วเนอะ โตแล้วค่ะ,มีข่าวว่าเราอัลฟอลโล กรรณ-ชลัช เกิดอะไรขึ้น? มันเป็นเรื่องของเพื่อนในกลุ่มเนอะ อั้มก็ไม่อยากพูด ไม่ใช่เรื่องเราซะทีเดียว ก็ไม่อยากพูด แล้วเค้าก็ไม่ใช่ดาราด้วย มันมีผลกระทบอะไรกับเรามั้ย? ก็มี น้องเค้าอาจจะอยากถอยห่างทางฝั่งของกลุ่มอั้มรึเปล่า เค้าอาจอยากเคลียร์ตัวเอง อยู่คนเดียวมั้งคะ เพราะชาย-อานันท์ทวีป มีปัญหากับ กรรณรึเปล่า? เรื่องนี้คงต้องถามทางกรรณเอง อั้มไม่อยากจะพูดอะไรเท่าไหร่ค่ะ.
จู่ๆลงรูปหัวใจสีชมพูใหญ่เบ้อเร่อในอินสตาแกรมส่วนตัว จนมีเพื่อนๆตกอกตกใจเข้าไปคอมเมนต์นางเอกซุปตาร์ อั้ม-พัชราภา ไชยเชื้อ รัวๆว่า กำลังอินเลิฟเหรอ? กับใคร? 
อั้ม พัชราภา,ความรัก,จิมมี่ อัครวินท์ เตชะอุบล,อินเลิฟ,แฟน,ดารา